
                       Všeobecne záväzné nariadenie

                            č.   2/2015
O miestnych daniach a miestnom poplatku

 za komunálne odpady a drobné stavebné odpady
 Obec Slavec, Obecné zastupiteľstvo Slavci v súlade s ustanovením § 4 ods. 3  písm. c),  § 6 a § 11 ods. 4 písm. d), e) a g) zákona SNR č.369/1990 Zb. o obecnom zriadení v znení neskorších predpisov a zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov sa uznieslo na vydaní tohto  všeobecne záväzného nariadenia: 

Prvá časť

§ 1

Predmet úpravy


Týmto všeobecne záväzným nariadením (ďalej len „VZN“), v súlade s ustanovením zákona číslo 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len „zákon o miestnych daniach a miestnom poplatku“) sa ustanovujú podrobnejšie podmienky pre miestne dane a miestny poplatok za komunálne odpady a drobné stavebné odpady na území obce Slavec (ďalej len „obec“).

§ 2

Druhy miestnych daní

(1) Miestnymi daňami, ktoré obec ukladá, sú:

a) daň z nehnuteľností,

b) daň za psa,

c) daň za užívanie verejného priestranstva,

d) daň za ubytovanie,

e) daň za predajné automaty,

f) daň za nevýherné hracie prístroje.

(2) Obec ukladá miestny poplatok za komunálne odpady a drobné stavebné odpady (ďalej len „poplatok“).

Druhá časť

Daň z nehnuteľností

§ 3 

Daň z nehnuteľností zahŕňa:

a) daň z pozemkov,

b) daň zo stavieb,

c) daň z bytov a z nebytových priestorov v bytovom dome) (ďalej len „daň z bytov“ ).

Daň z pozemkov

§ 4

Okruh daňovníkov, predmet dane a stanovenie základu dane je upravené zákonom o miestnych daniach a miestnom poplatku (§ 5  až 7).

§ 5

Základ dane

Základom dane z pozemkov je hodnota pozemku určená vynásobením výmery z pozemkov v m2 a hodnoty pôdy za 1 m2. Hodnoty pozemkov obce sú:

	Predmet dane
	Časť obce
	Hodnota pozemku €/m2

Slavec - Vidová

	a) orná pôda, chmeľnice, vinice, ovocné sady
	k. ú. Slavec-Vidová
	0,546 – 0,555

	    trvalé trávnaté porasty
	k. ú. Slavec-Vidová
	0,0766 – 0,1122

	b) záhrady
	celé územie obce
	1,3200

	c) zastavané plochy a nádvoria, ostatné plochy
	celé územie obce
	1,3200

	d) lesné pozemky, na ktorých sú hospodárske lesy, 
	k. ú. Slavec-Vidová
	0,0239

	    rybníky s chovom rýb a ostatné hospodársky
	
	

	    využívané vodné plochy      
	
	

	e) stavebné pozemky
	celé územie obce
	13,2700


Hodnota lesných pozemkov sa zisťuje podľa vyhlášky Ministerstva spravodlivosti SR č. 492/2004 Z.z. o stanovení všeobecnej hodnoty pozemku. Znalecký posudok preukazujúci hodnotu pozemkov daňovník predloží s daňovým priznaním v lehote na podanie daňového priznania v zmysle zákona a tohto VZN. Ak daňovník hodnotu pozemku nepreukáže znaleckým posudkom, určuje sa hodnota pozemku podľa ods. d) § 5 VZN. 

       § 6

Sadzba dane

Ročná sadzba dane z pozemkov v jednotlivých častiach obce je:

	Predmet dane
	Časť obce
	sadzba dane:

% zo základu dane 

	a)  orná pôda, chmeľnice, vinice, ovocné sady, trvalé

     trávnaté porasty
	celé územie obce
	0,33 %

	b)  záhrady 
	celé územie obce
	0,50 %

	c)  zastavané plochy a nádvoria, ostatné plochy
	
	0,50 %

	d) lesné pozemky, na ktorých sú hospodárske lesy,   rybníky s chovom rýb, a ostatné hospodársky využívané vodné plochy
	celé územie obce
	0,70%

	e) stavebné pozemky
	celé územie obce
	0,70 %

	f) ostatné plochy s výnimkou stavebných pozemkov
	celé územie obce
	0,50 %


Daň zo stavieb

§ 7

Okruh daňovníkov, predmet dane a základ dane je upravené zákonom o miestnych daniach a miestnom poplatku (§ 9 až 11).

§ 8

Sadzba dane

(1) Ročná sadzba dane zo stavieb v obci Slavec a časti obce Vidová je :

	Druh dane
	Časť obce
	Sadzba dane €/m2

	Stavby na bývanie a drobné stavby ktoré majú doplnkovú funkciu pre hlavnú stavbu
	Celé územie obce
	0,05

	Stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu
	celé územie obce 
	0,17

	Chaty a stavby na individuálnu rekreáciu
	celé územie obce
	0,27

	Samostatne stojace garáže 

Stavby hromadných garáží
	celé územie obce

celé územie obce
	0,24
0,24

	Priemyselné stavby a stavby slúžiace energetike, stavby slúžiace stavebníctvu a stavby využívané na skladovanie vlastnej produkcie vrátane stavieb na vlastnú administratívu
	celé územie obce
	0,80

	Stavby na ostatné podnikanie a zárobkovú činnosť, skladovanie a administratívu súvisiace ostatným podnikaním a zárobkovou činnosťou 
	celé územie obce
	1,20

	Ostatné stavby
	celé územie obce
	0,20


(2) Ročná sadzba dane zo stavieb uvedená v § 8 ods.1 tohto VZN sa zvyšuje pri viacpodlažných stavbách v obci Slavec o 0,05 € za každý aj začatý m2 zastavanej plochy za každé ďalšie podlažie okrem prvého nadzemného podlažia.
                                      


  § 9
 Oslobodenie pre daň z nehnuteľnosti
(1) Podľa miestnych podmienok v obci Slavec a časti obce Vidová sa od dane z pozemkov, od dane zo stavieb a dane z bytov oslobodzujú všetky pozemky, stavby a byty vo vlastníctve alebo užívaní Reformovanej kresťanskej cirkvi na Slovensku a vo vlastníctve Lesného a pasienkového pozemkového spoločenstva Slavec a Lesného a pasienkového pozemkového spoločenstva Vidová. 
Daň z bytov

§ 10
Okruh daňovníkov, predmet dane a základ dane je upravené zákonom o miestnych daniach a miestnom poplatku. (§ 13 až 15)

§ 11
Sadzba dane

Ročná sadzba dane z bytov a nebytových priestorov v obci Slavec a v časti Vidová je :

	Predmet dane
	Celá obec
	Sadzba dane   €/m2

	Byty v bytových domoch
	
	0,05

	Nebytové priestory, ktoré neslúžia na podnikateľské účely
	
	0,05


§ 12
Tretia časť

 Daň za psa

§ 13
Predmet dane, okruh daňovníkov, základ dane, vznik a zánik daňovej povinnosti, a správa dane sú upravené zákonom o miestnych daniach a miestnom poplatku (§ 22 až 28).

§ 14
Sadzba dane

Sadzba dane v obci je:

	

	za psa chovaného v rodinných domoch, záhradách a iných stavbách 
	3,40 €



Štvrtá časť

Daň za užívanie verejného priestranstva

§ 15
Predmet dane, okruh daňovníkov, základ dane, vznik a zánik daňovej povinnosti, oznamovacia povinnosť a správa dane sú upravené zákonom o miestnych daniach a miestnom poplatku(§ 30 až 35).

§ 16
Verejné priestranstvá a osobitné spôsoby ich užívania

(1) Verejným priestranstvom podľa tohto nariadenia sú verejnosti prístupné pozemky vo vlastníctve obce: cesty,  miestne komunikácie, námestia, chodníky, parky a všetky ďalšie verejnosti prístupné pozemky vo vlastníctve obce. 

(2) Osobitným užívaním verejného priestranstva sa rozumie:

a) Umiestnenie predajného zariadenia. Za predajné zariadenie sa považuje stánok, slúžiaci na poskytovanie služieb, slúžiaci na predaj tovaru a pod.  

b) Umiestnenie predajných stánkov na jednorázové akcie (napr. jarmok, púť, dni obce a pod.)  

c) Umiestnenie reklamného zariadenia. Reklamným zariadením sa rozumie zariadenie slúžiace na poskytovanie služieb na reklamné a propagačné účely a na predajné akcie spojené s podporou predaja a uvádzaním nových výrobkov na trh. Za predmetné zariadenie sa považuje stánok, stôl, reklamný pútač, šiator, reklamný stan, motorové vozidlo.

d) Ambulantný predaj v obci.  Za ambulantný predaj v obci sa rozumie predaj z osobného motorového vozidla, z prívesného vozíka, z dodávky, z nákladného motorového vozidla, za pojazdnú opravovňu alebo prevádzkou služieb, brúsenie nožníc, nožov, oprava dáždnikov, čistenie peria a pod., z predajného stánku.
e) Umiestnenie zariadenia cirkusu, lunaparku a iných atrakcií podobného charakteru.
f) Umiestnenie skládky. Za skládku sa považuje uloženie dreva, sutiny, štrku, zeminy, nepotrebných prebytkov z domácností. Za skládku sa nepovažuje, ak zložený materiál akéhokoľvek druhu bude odstránený v deň zloženia, najneskôr však do 24.00 hod. Toto platí len za podmienky, že zložený materiál nebude tvoriť prekážku a nebude ohrozovať plynulosť a bezpečnosť premávky motorových vozidiel na komunikácii, ani bezpečnosť chodcov na chodníkoch.
g) Umiestnenie stavebného zariadenia. Za stavebné zariadenie sa považuje lešenie, oplotenie, veľkoobjemový kontajner a zariadenie staveniska. 

h) Ostatné osobitné užívanie verejného priestranstva: čo nie je uvedené v bodoch a) až k)

§ 17
Sadzba dane

Sadzba za osobitné užívanie verejného priestranstva podľa § 16 VZN je ( za každý aj neúplný m2 a každý aj neúplný deň ) : 

a)
užívanie verejného priestranstva v je:

- v obci  0,30 €/m2/deň
      b)  za umiestnenie reklamného zariadenia – stánku, automobilu a pod. podľa zabratého verejného priestranstva v obci:
do 5 m2        0,90 €/deň

do 10 m2      1,70 €/deň

do 20 m2      3,40 €/deň

do 40 m2/     6,70 €/deň

nad 40 m2   13,70 €/deň   
       c)  za zariadenia cirkusu  0,20 €/deň/m2
d)    za zariadenia lunaparku a iných atrakcií podobného charakteru 0,20 €/deň/m2
e)    za umiestnenie skládky 0,40 €/m2/deň
f)  za umiestnenie stavebného zariadenia 0,20 €/deň/m2
§ 18
Náležitosti oznamovacej povinnosti

(1) Osobitné užívanie verejného priestranstva podľa § 16 VZN je podmienené osobitným povolením správcu dane. Daňovník je povinný písomne požiadať správcu dane o súhlas k osobitnému užívaniu verejného priestranstva na predpísanom tlačive. Daňovník v žiadosti uvedie požadované obdobie v ktorom bude užívať verejné priestranstvo, účel užívania, veľkosť plochy. Správca nie je povinný žiadosti vyhovieť.

(2) Po ukončení osobitného užívania verejného priestranstva podľa § 16 VZN je daňovník povinný dať verejné priestranstvo do pôvodného stavu a túto skutočnosť oznámiť správcovi dane.

§ 19
Oslobodenie od dane a podmienky na uplatnenie oslobodenia od dane

Daň sa neplatí za osobitné užívanie verejného priestranstva:

a) na kultúrnu a športovú akciu usporiadanú na verejnom priestranstve bez vstupného alebo akciu, ktorej celý výťažok je určený na charitatívne a verejnoprospešné účely. 

b) ak právnická alebo fyzická osoba odstráni skládku do 24 hodín od jej založenia a verejné priestranstvo uvedie do pôvodného stavu. 

Piata časť

Daň za ubytovanie   

§ 20
Predmet dane, okruh daňovníkov, základ dane, vyberanie dane a správa dane sú upravené zákonom o miestnych daniach a miestnom poplatku (§ 37 až 42).

§ 21
Sadzba dane

Sadzba dane je 0,40 € za osobu a prenocovanie.

§ 22
Náležitosti a lehota oznamovacej povinnosti platiteľa dane

1. Platiteľ dane poskytujúci odplatné prechodné ubytovanie v súkromí je povinný v rámci oznamovacej povinnosti uviesť:

a) meno, priezvisko, titul, adresu trvalého pobytu, dátum narodenia, ak ide o fyzickú osobu, ktorá nemá trvalý pobyt na území SR,

b) zaradenie ubytovacieho zariadenia v zmysle osobitného predpisu, adresu a názov ubytovacieho zariadenia a celkovú lôžkovú kapacitu zariadenia.

§ 23
Rozsah a spôsob vedenia preukaznej evidencie

pre účely dane

1. Platiteľ dane je povinný viesť samostatne za každé ubytovacie zariadenie na území obce evidenciu ubytovaných osôb v písomnej alebo elektronickej forme. Pre potreby kontroly dane za ubytovanie musí evidencia obsahovať mená a priezviská všetkých ubytovaných osôb s adresami ich trvalého pobytu, vrátene údajov o dátumoch prenocovania (deň príchodu a deň odchodu).

2. Platiteľ dane je povinný na výzvu správcu dane bez zbytočného odkladu predložiť pre účely kontroly evidenciu podľa ods. 1/ tohto paragrafu.

§ 24
Náležitosti potvrdenia o zaplatení dane

Platiteľ dane je povinný vydať daňovníkovi, t.j. osobe, ktorá sa ubytuje v ubytovacom zariadení doklad o zaplatení dane za ubytovanie, v ktorom vyznačí nasledovné údaje:

a) sadzbu dane na osobu v zmysle platného všeobecne záväzného nariadenia

b) počet prenocovaní

c) počet osôb, ktoré prenocovali

d) dátum od kedy do kedy bolo prechodné ubytovanie poskytnuté

e) výšku dane.

§ 25
Spôsob a lehota odvodu dane

1. Platiteľ dane je povinný do 15 dní po ukončení mesiaca predložiť správcovi dane písomné oznámenie k dani za ubytovanie o počte ubytovaných osôb za predchádzajúci mesiac, za každé ubytovacie zariadenie na území obce samostatne.

2. Náležitosti oznámenia podľa ods. 1/ stanoví správca dane.

3. Daň za ubytovanie sa platí mesačne a je splatná bez vyrubenia do 15 dní od ukončenia mesiaca za predchádzajúci mesiac.

§ 26
Oslobodenie od dane a podmienky na uplatnenie oslobodenia od dane

(1) Daň sa neplatí za osobu nevidomú, bezvládnu, za držiteľa preukazu občana s ťažkým zdravotným postihnutím, držitelia preukazu občana s ťažkým zdravotným postihnutím s potrebou sprievodcu a za osobu do 18 rokov veku.

(2) Oslobodenie od dane platiteľ dane uplatní pri výpočte dane a uvedie v poznámkach oznámenia.

Šiesta časť

Daň za predajné automaty

§ 27
Predmet dane, okruh daňovníkov, základ dane, vznik a zánik daňovej povinnosti a správa dane sú upravené zákonom o miestnych daniach a miestnom poplatku (§ 44 až 50).

§ 28
Sadzba dane

           Sadzba dane za jeden predajný automat a kalendárny rok je 33,00 €,
§ 29
Rozsah a spôsob vedenie preukaznej evidencie

Daňovník je povinný viesť preukaznú evidenciu predajných automatov, ktorá obsahuje zoznam predajných automatov, uvedením identifikačných údajov automatu, dátum uvedenia do prevádzky a následne dátum skončenia prevádzky. 

§ 30
Spôsob vedenia preukaznej evidencie na účely dane a spôsob identifikácie predajných automatov

1. Daňovník je povinný označiť každý predajný automat na viditeľnom mieste štítkom, kde musí byť uvedené obchodné meno prevádzkovateľa, sídlo resp. miesto podnikania, IČO, dátum začatia prevádzkovania predajného automatu a výrobné číslo.

2. Daňovník je povinný na výzvu správcu dane predložiť inventárny zoznam evidencie predajných automatov.

§ 31
Oslobodenie od dane 

(1) Daňovník neplatí daň za predajné automaty vydávajúce ochranné prostriedky proti šíreniu nákazlivých pohlavných chorôb. 

Siedma časť

Daň za nevýherné hracie prístroje

§ 32
Predmet dane, okruh daňovníkov, základ dane, vznik a zánik daňovej povinnosti a správa dane sú upravené zákonom o miestnych daniach a miestnom poplatku (§ 52 až 58).

§ 33
Sadzba dane

Sadzba dane za jeden nevýherný hrací prístroj a kalendárny rok je:

a) 33,00 EUR  za veľké nevýherné hracie prístroje (napr. bowling, biliard, gulečník ...),

b) 33,00 EUR za malé a stredné nevýherné hracie prístroje (napr. šípkové automaty, flippery...)

§ 34
Spôsob vedenia preukaznej evidencie na účely dane 

1. Daňovník je povinný viesť preukaznú písomnú (alebo elektronickú) evidenciu nevýherných hracích prístrojov v rozsahu údajov:

a) výrobné číslo prístroja

b) výrobca prístroja

c) typ prístroja

d) dátum začatia prevádzkovania prístroja

e) označenie prevádzky a miesta, kde je prístroj umiestnený

f) identifikačné údaje prevádzkovateľa (obchodné meno, sídlo alebo miesto podnikania, IČO, štatutárny zástupca, prevádzkovateľ)

2.   Daňovník je povinný na výzvu správcu dane bezodkladne predložiť inventárny zoznam evidencie nevýherných hracích prístrojov.

§ 35
                                  Spôsob identifikácie nevýherných hracích prístrojov na účely dane

Daňovník je povinný označiť každý nevýherný hrací prístroj na viditeľnom mieste štítkom, kde musí byť uvedené obchodné meno prevádzkovateľa, sídlo resp. miesto podnikania, IČO, dátum začatia prevádzkovania nevýherného hracieho prístroja a výrobné číslo.

Osma časť

Poplatok

§ 36
Základné náležitosti o miestnom poplatku za komunálne odpady a drobné stavebné odpady sú ustanovené v § 77 až 83 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

§ 37
Sadzba poplatku

(1) Sadzba poplatku pre fyzickú osobu, ktorá má v obci trvalý pobyt alebo prechodný pobyt v rodinných domoch alebo užíva nebytový priestor, pozemnú stavbu alebo jej časť alebo objekt, ktorý nie je stavbou, alebo záhradu vinicu, ovocný sad, trvalý trávnatý porast na iný účel ako na podnikanie je  0,0274 € za osobu a kalendárny deň, sadzba poplatku u množstvového zberu je 0,05 € za liter.
(2) Sadzba poplatku pri nehnuteľnosti nachádzajúcej sa na území obce, ktorá je využívaná na        

            podnikanie je : 0,0274 € za osobu a kalendárny deň, pričom ukazovateľ produkcie    

            komunálnych odpadov v určenom období je súčet :

a(  priemerného počtu osôb pripadajúci na určené obdobie, ktoré sú v rozhodujúcom období s poplatníkom v pracovnoprávnom vzťahu, inom obdobnom vzťahu alebo ktoré sú u poplatníka v štátnozamestnaneckom pomere, alebo ktoré tvoria jeho štatutárny orgán, pričom tieto osoby vykonávajú svoju činnosť v nehnuteľnosti, ktorú poplatník užíva alebo je oprávnený užívať nachádzajúcej sa obci; ak je poplatníkom fyzická osoba, ktorá je podnikateľom, do počtu osôb sa započítava aj táto osoba; 

(b( priemerného počtu 

1. hospitalizovaných alebo ubytovaných osôb pripadajúci na určené obdobie v rozhodujúcom období, ak ide o poplatníka, ktorý v užívanej nehnuteľnosti nachádzajúcej sa v obci poskytuje zdravotné alebo ubytovacie služby; do počtu osôb sa nezapočítavajú osoby, ktoré majú v tejto obci trvalý alebo prechodný pobyt.

2. miest určených na poskytovanie služby pripadajúci na určené obdobie v rozhodujúcom období, ak ide o poplatníka, ktorý v užívanej nehnuteľnosti nachádzajúcej sa v obci poskytuje reštauračné, kaviarenské alebo iné pohostinské služby, a ak sa u tohto poplatníka nezapočítava do ukazovateľa produkcie komunálnych odpadov v určenom období priemerný počet podľa prvého bodu, alebo

3. Ak sa ukazovateľ  produkcie  komunálnych odpadov v určenom období nevypočíta podľa ods. 2, ukazovateľom produkcie komunálnych odpadov v určenom období je súčet :

priemerného počtu zamestnancov pripadajúcich na určené obdobie neznížený o počet osôb, ktoré majú v obci aj trvalý pobyt, alebo prechodný pobyt , vynásobený koeficientom 0,8.

(3) Sadzba poplatku za drobný stavebný odpad pre fyzickú, alebo právnickú osobu v obci je:

 0,015 €/kg.

§ 38
Postup obce pri vyrubení poplatku a splatnosť poplatku

1. Obec v zmysle § 81 zákona č. 582/2004 Z.z. vyrubuje každoročne poplatok rozhodnutím výmerom na celé zdaňovacie obdobie. Vyrubený poplatok je splatný do 15 dní odo dňa nadobudnutia právoplatnosti rozhodnutia.

2. Obec môže určiť platenie poplatku v splátkach, pričom splátky poplatku sú splatné v lehotách určených obcou v rozhodnutí, ktorým sa vyrubuje poplatok.
Deviata časť

Spoločné ustanovenia

§ 39
(1) Daňovník za daň z nehnuteľnosti, za daň za psa, za daň za užívanie verejného priestranstva, za daň za predajné automaty, za daň za nevýherné hracie prístroje a poplatník za  miestny poplatok za komunálne odpady a drobné stavebné odpady  označí platbu dane a poplatku  nasledovne:

	Variabilný symbol 
	uvedené v rozhodnutí

	Konštantný symbol
	0558

	Číslo účtu vedené v pobočke Prima Banka Slovensko, a.s.
	SK3156000000003441693002


(3) Miestne dane a poplatok je možné uhradiť (s uvedením prideleného variabilného symbolu):
- BEZHOTOVOSTNE:  - prevodom na účet obce č. SK3156000000003441693002  vedený v PRIMA Banke   Slovensko, a.s.

-   HOTOVOSTNE:            - v pokladni OU


  - poštovou poukážkou typu U.

§ 40
Splatnosť a platenie dane v splátkach

(1) Vyrubená daň z nehnuteľností, daň za psa, daň za užívanie verejného priestranstva, daň za predajné automaty a daň za nevýherné hracie prístroje sú splatné do 15 dní odo dňa nadobudnutia právoplatnosti rozhodnutia. 

(2) Správca dane môže určiť platenie dane z nehnuteľností, dane za psa, daň za užívanie verejného priestranstva, dane za predajné automaty a dane za nevýherné hracie prístroje v splátkach. Splátky dane sú splatné v lehotách určených správcom dane v rozhodnutí, ktorým sa vyrubuje daň.
§ 41
Záverečné ustanovenia

(1) Týmto VZN sa zrušuje Všeobecne záväzné nariadenie obce Slavec č.02/2011 o miestnych daniach a miestnom poplatku za komunálne odpady a drobné stavebné odpady. 

(2) Obecné zastupiteľstvo v Slavci sa uznieslo na vydaní tohto VZN na svojom zasadnutí  dňa 14.12.2015 uznesením č. 51/2015
(3) Všeobecne záväzné nariadenie nadobúda účinnosť 1. januára 2016.

V Slavci , dňa 14.12.2015







    Valentín Borzy
      starosta obce

